ddrg/super_eurlex huggingface dataset:
12.

ďalej sa domnieva, že uvedené návrhy týkajúce sa subsidiarity by mali viesť k revízii článku 5 ods. 3 ZEÚ, Protokolu č. 1 o úlohe národných parlamentov v EÚ a Protokolu č. 2 o uplatňovaní zásad subsidiarity a proporcionality. Takáto revízia by mala zahŕňať rovnaké zohľadnenie zásady proporcionality, aké sa poskytuje zásade subsidiarity, pričom sa VR pridelí úloha v ex ante fáze monitorovania subsidiarity, ako sa vymedzuje vyššie, a zásady subsidiarity a proporcionality sa v procesoch riadenia EÚ budú uplatňovať častejšie a lepšie. Medzitým by sa mala upraviť Medziinštitucionálna dohoda o lepšej tvorbe práva v EÚ tak, aby sa posilnila úloha VR už v súčasnom inštitucionálnom rámci s cieľom pomôcť určiť, ktorá úroveň riadenia by mala mať vedúcu úlohu, pričom sa zohľadnia posúdenia územného dosahu, ktoré vykonal VR, jeho práca na overovaní vplyvu na vidiecke oblasti a jeho novo posilnená schéma riadenia pre lepšiu tvorbu práva a aktívnu subsidiaritu;
17.

vyjadruje poľutovanie nad oneskoreným prijatím zákona o obnove prírody a zdôrazňuje, že ochrana a obnova biodiverzity sú neoddeliteľne spojené s adaptáciou na zmenu klímy a musia zostať kľúčovým pilierom zelenej transformácie v rámci Európskej zelenej dohody; žiada Komisiu, aby v súlade so zásadou subsidiarity v plnej miere zapojila regionálne a miestne samosprávy do určovania oblastí, v ktorých by sa mohli realizovať projekty v oblasti energie z obnoviteľných zdrojov, s cieľom zabezpečiť, aby boli plne v súlade so zásadou „nespôsobovať škodu“;
5.

Návrh je doplnkom a posilnením nariadenia (ES) č. 1073/1999, nariadenia Rady (ES) č. 515/97 a nariadenia Rady č. 1798/2003 a v mnohých aspektoch obsahuje paralelné ustanovenia k ustanoveniam doterajšej legislatívy. V tomto ohľade sú tieto pripomienky významné: a) Článok 37 ods. 4 nariadenia (ES) č. 515/97 o dohľade nad ochranou osobných údajov by sa mal zmeniť a doplniť v dodatočnom ustanovení návrhu so zohľadnením faktu, že EDPS bol teraz vymenovaný. Na základe toho by sa mal tiež článok 37 v celom rozsahu prehodnotiť s cieľom poskytnúť vhodnejší a efektívnejší systém dohľadu a spolupráce medzi dozornými orgánmi. Podobný systém by sa mal predpokladať alebo z neho vychádzať v navrhovanom nariadení. b) Výbor zriadený podľa článku 43 nariadenia (ES) č. 515/97, ktorého úlohy sú rozšírené na zahrnutie rozsahu pôsobnosti návrhu, predstavujú určité problémy, ktorým by sme sa mali venovať aspoň na účely tohto návrhu, ak už nie na využitie príležitosti na ďalšiu zmenu, a doplnenie nariadenia (ES) č. 515/97. Anglické znenie tohto nariadenia uvádza, že ad hoc zoskupenie pozostáva zo zástupcov uvedených v článku 43 ods. 1 plus zo zástupcov na ochranu údajov. Malo by byť jasné, ako vo francúzskom znení, že ad hoc zoskupenie je „zložené zo zástupcov nominovaných každým členským štátom z ich národného dozorného orgánu alebo orgánov“. V každom prípade by mal byť EPDS tiež výslovne uvedený.
2.)

Táto výzva sa vzťahuje na bloky a časti blokov, ktoré nie sú predmetom existujúcej licencie na ťažbu ropy v deň uverejnenia tohto oznamu v oblastiach vyznačených na mapách, ktoré sú uložené na DTI, a kde je možné si ich, na základe vopred dohodnutého stretnutia, pozrieť (pozri nižšie podrobnosti týkajúce sa kontaktu) do 8. júna 2005, od pondelka do piatku, medzi 9.15 a 16.45 hod. Mapy a zoznam blokov a časti blokov týkajúce sa tejto ponuky, ako aj oblasti SEA, do ktorých spadajú, sú dostupné na tejto internetovej stránke DTI – „Oil & Gas“: www.og.dti.gov.uk. V tomto dokumente ide o 23. licenčné kolo týkajúce sa pevninského šelfu Spojeného kráľovstva (UKCS).
2.

Poradný výbor súhlasí s Komisiou, že existuje trh príslušného výrobku: a) pre nahrávanú hudbu, ktorý by sa mohol rozčleniť na samostatné trhy pre rôzne žánre a kompilácie, b) pre online hudbu, ktorý je rozdelený na veľkoobchodný trh v prípade licencií na online hudbu a maloobchodný trh v prípade distribúcie online hudby, c) pre vydávanie hudby, ktorý by sa mohol rozčleniť na samostatné trhy v prípade mechanických práv, práv na verejné predvedenie, synchronizačných práv, tlačových práv a iných práv.
—

Je to o to dôležitejšie, keďže príslušné osobné údaje – údaje o trestnej minulosti dotknutej osoby – majú citlivú povahu. Zoznam týchto údajov uvádza článok 8 ods. 5 smernice č. 95/46/ES. Príliš široké využitie informácií z trestného registra by mohlo zabrániť odsúdenému, aby sa znovu zaradil do spoločnosti, ako sa uvádza v odôvodnení 10 návrhu.
SK Úradný vestník Európskej únie C 176/23

Oznámenie Dánska, ktoré sa týka podávania žiadostí o povolenia na prieskum a ťažbu uhľovodíkov v oblasti Severného mora

6. dánske oznámenie

(2005/C 176/06)

(Text s významom pre EHP)

V súlade s článkom 3 ods. 2 písm. a) smernice Európskeho parlamentu a Rady 94/22/ES z 30. mája 1994 o podmienkach udeľovania a používania povolení na vyhľadávanie, prieskum a ťažbu uhľovodíkov sa týmto oznamuje, že podľa § 12 ods. 1 písm. a) lovbekendtgørelse om anvendelse af Danmarks undergrund č. 526 z 11. júna 2002, zmenenom a doplnenom zákonom č. 1230 z 27. decembra 2003 a zákonom č. 442 z 9. júna 2004 sa môžu do 1. novembra 2005 do 12.00 hod. podávať žiadosti o povolenia v oblasti Severného mora v dánskom kontinentálnom šelfe západne od 6° 15' východnej zemepisnej dĺžky (Centralgraven a hraničné oblasti). V prípade, že medzi uverejnením tohto oznámenia v Úradnom vestníku Európskych spoločenstiev a 1. novembrom 2005 neuplynie lehota 90 dní, môžu sa žiadosti podávať do 90. dňa do 12.00 hod. po uverejnení tohto oznámenia v Úradnom vestníku Európskych spoločenstiev.

Plochy

Môžu sa podávať žiadosti o povolenia na prieskum a ťažbu uhľovodíkov v nekoncesionovaných častiach Centralgravenu a v jeho okolí v Severnom mori (pozri mapu); je možné si ju vyžiadať v energetickej agentúre alebo vyhľadať na domovskej stránke www.ens.dk. Územie je na severe, západe a na juhu ohraničené hranicami kontinentálneho šelfu od Nórska, Veľkej Británie a Nemecka a na východe 6° 15' východnej zemepisnej dĺžky.

Okrem toho sa môžu podávať žiadosti o povolenie na prieskum a ťažbu vo väčších hĺbkach pod hranicami týchto plôch s obmedzenou hĺbkou:

a) Lulita, povolenie 7/86, obmedzená na hĺbku 3 750 m,

b) Lulita, povolenie 1/90, obmedzená na hĺbku 3 750 m,

c) Amalie, povolenie 7/86, obmedzená na hĺbku 5 500 m, ako aj

d) Syd Arne, povolenie 7/89, obmedzená na hĺbku 5 100 m v západnej časti príp. 3 200 m vo východnej časti.

Povolenie sa zvyčajne vzťahuje na plochu, ktorá zahŕňa 1 – 2 bloky, za zvláštnych okolností sa však môže vzťahovať aj na väčšie súvislé územie, napríklad, keď je hustota údajov nízka. V prípade žiadosti o povolenie na plochu, ktorá je väčšia ako 1 – 2 bloky, musí sa takáto žiadosť odôvodniť.

Ustanovenia a kritéria podľa článku 5 ods. 1 smernice 94/22/ES sa preberajú z lovbekendtgørelse om anvendelse af Danmarks undergrund č. 526 z 11. júna 2002 a boli uverejnené 20. mája 2005 v Dánskom štátnom vestníku č. 93 v rubrike rôznych oznámení a výziev na podávanie návrhov a oznamov.

Žiadosti sa zasielajú na nižšie uvedenú adresu; ďalšie informácie v súvislosti so smernicou 94/22/ES je možné získať na adrese:

Ministerstvo dopravy a energie Dánska energetická agentúra Amaliegade 44 DK-1256 Kopenhagen Tel.: (45) 33 92 67 00 Fax: (45) 33 11 47 43 E-mail: ens@ens.dk Internetová stránka: www.ens.dk

Informácie o udelení povolení sa zverejnia 3 – 5 mesiacov po uzávierke žiadostí.
Dňa 30. decembra 2002 a 9. januára 2003 bol zaslaný súpis námietok nasledujúcim siedmim podnikom: Cheminova A/S (Cheminova), Chisso Corporation (Chisso), Daicel Chemical Industries, Ltd (Daicel), Hoechst AG, (Hoechst), Nutrinova Nutrition Specialities & Food Ingredients GmbH (Nutrinova), The Nippon Synthetic Chemical Industry Co, Ltd (Nippon) a Ueno Fine Chemicals Industry, Ltd (Ueno). Prístup k súboru bol poskytnutý prostredníctvom dvoch CD-ROM-ov, ktoré boli priložené k súpisu námietok alebo boli zaslané následne. Jedna zo strán žiadala o predĺženie pôvodnej lehoty na odpovedanie na súpis námietok. V odpovedi som všetkým stranám predĺžila lehotu na odpovedanie na osem týždňov po tom, ako obdržia úplný prístup k súboru. Všetky strany odpovedali v stanovenom čase.
SK Úradný vestník Európskej únie C 162/2

Záverečná správa vyšetrujúceho úradníka prípadu COMP/32.448 a 32.450 — Compagnie Maritime Belge

(na základe článku 15 rozhodnutia komisie (2001/462/EC, ECSC) z 23. mája 2001 v zmysle odporúčania o vyšetrujúcich úradníkoch v určitých postupoch vyšetrovania vo veci hospodárskej súťaže – Ú. v. ES L 162 z 19. júna 2001, s. 21)

(2005/C 162/02)

(Text s významom pre EHP)

Návrh rozhodnutia v danom prípade priniesol nasledovné poznatky:

Vyjadrené námietky boli zaslané spoločnosti Compagnie Maritime Belge (CMB) a Dafra-Lines dňa 17. apríla 2003.

Dňa 1. mája bola Komisia informovaná, že Dafra-Lines sa dostala do likvidácie dňa 4. marca 2003, v dôsledku čoho bol vyšetrovací postup proti tejto spoločnosti pozastavený.

Dňa 16. mája 2003 bol CMB a ich právnym zástupcom poslaný zoznam dokumentov obsiahnutých v zložkách 32.450 a 32.448.

Dňa 26. mája 2003 CMB požiadala o dvojmesačné predĺženie lehoty na vyjadrenie k vzneseným námietkam. Zdôvodnila to tým, že vznesené námietky dostala len krátko pred veľkonočným víkendom a bolo veľmi ťažké dať náležitú odpoveď do stanoveného konečného termínu, keďže prípad má historické súvislosti až do osemdesiatych rokov minulého storočia. Poskytla som im štvortýždňové posunutie, teda do 15. júla 2003.

CMB nepožiadala o sprístupnenie spisu.

Dňa 16. júla 2004 CMB predložila odpoveď k vzneseným námietkam a požiadala o oficiálne ústne pojednávanie.

Oficiálne ústne pojednávanie sa konalo 24. septembra 2003.

Na základe predošlých faktov sa domnievam, že v danom prípade bolo právo na vypočutie dodržané. Návrh rozhodnutia sa zaoberá len námietkami ohľadom toho, že obom stranám bolo umožnené spoznať navzájom svoje stanoviská.
SK Úradný vestník Európskej únie C 144/9

Oznámenie francúzskej vlády týkajúce sa smernice Európskeho parlamentu a Rady 94/22/ES z 30. mája 1994 o podmienkach udeľovania a používania povolení na vyhľadávanie, prieskum a ťažbu uhľovodíkov (1)

(Stanovisko k žiadosti o výlučné povolenie na vyhľadávanie tekutých alebo plynných uhľovodíkov nazývané „povolenie Aquila“ a „povolenie Arcachon Maritime“)

(2005/C 144/04)

(Text s významom pre EHP)

Žiadosťou z 18. decembra 2004 spoločnosti Vermilion Rep SAS a Vermilion Exploration SAS so sídlom na Route de Pontenx, PARENTIS-EN-BORN, 40161 (Francúzsko) požiadali o výlučné povolenie na päťročné obdobie na výskum tekutých alebo plynných uhľovodíkov nazývané „povolenie Aquila“ na území s rozlohou približne 709 kilometrov štvorcových, ktoré sa týka časti departementu Gironde a časti morského podložia tohto departementu.

Žiadosťou zo 4. marca 2005 spoločnosť Island Oil and Gas plc so sídlom v „Curdarragh“ Annamult, Bennettsbridge, County Kilkenny (Írsko) požiadala o výlučné povolenie na päťročné obdobie na výskum tekutých alebo plynných uhľovodíkov nazývané „povolenie Arcachon Maritime“ na území s rozlohou približne 638 kilometrov štvorcových, v čiastočnej konkurencii so žiadosťou o povolenie Aquila, ktoré sa týka časti morského podložia departementu Gironde.

Obvod týchto povolení je tvorený oblúkmi poludníkov a rovnobežiek postupne spájajúcimi uvedené vrcholy definované geografickými súradnicami, pričom začiatkom je Parížsky poludník (súradnice v stupňoch Greenwich):

VRCH°LY ZEMEPISNÁ DĹŽKA ZEMEPISNÁ ŠÍRKA A 4,30° Z (1°31'56'' Z) 49,90° S (44°54'40'' S) B 3,90° Z (1°10'20'' Z) 49,90° S (44°54'40'' S) C 3,90° Z (1°10'20'' Z) 49,80° S (44°49'16'' S) D 4,00° Z (1°15'44'' Z) 49,80° S (44°49'16'' S) E 4,00° Z (1°15'44'' Z) 49,59° S (44°37'55'' S) F 4,01° Z (1°16'17'' Z) 49,59° S (44°37'55'' S) G 4,01° Z (1°16'17'' Z) 49,56° S (44°36'18'' S) H 4,00° Z (1°15'44'' Z) 49,56° S (44°36'18'' S) I 4,00° Z (1°15'44'' Z) 49,50° S (44°33'04'' S) J 4,10° Z (1°21'08'' Z) 49,50° S (44°33'04'' S) K 4,10° Z (1°21'08'' Z) 49,60° S (44°38'28'' S) L 4,20° Z (1°26'32'' Z) 49,60° S (44°38'28'' S) M 4,20° Z (1°26'32'' Z) 49,70° S (44°43'52'' S) N 4,30° Z (1°31'56'' Z) 49,70° S (44°43'52'' S)

Spoločnosti, ktoré majú záujem o toto povolenie, môžu v časovej lehote deväťdesiat dní po uverejnení tohto stanoviska predložiť konkurenčnú žiadosť podľa postupu uvedeného v „Stanovisku o získaní ťažobných oprávnení na ťažbu uhľovodíkov vo Francúzsku“, uverejnenom v Úradnom vestníku Európskych spoločenstiev C 374 z 30. decembra 1994 na strane 11 a stanoveného dekrétom 95-427 z 19. apríla 1995 o ťažobných oprávneniach (Úradný vestník Francúzskej republiky z 22. apríla 1995).

Doplňujúce informácie sú k dispozícii na Ministerstve hospodárstva, financií a priemyslu (generálne riaditeľstvo pre energiu a suroviny, riaditeľstvo energetických zdrojov a nerastov, kancelária pre banskú legislatívu), 61, boulevard Vincent-Auriol, Télédoc 133, F-75703 Paris Cedex 13, Francúzsko [telefón: (33) 144 97 23 02, fax: (33) 144 97 05 70].

(1) Ú. v. ES L 164, 30.6.1994, s. 3.
7.

V rámci smernice 95/46/ES patrí poskytovanie údajov do tretej krajiny do definície spracovania osobných údajov (podľa článku 2 písm. b) smernice, je to „akákoľvek operácia alebo komplex operácií, ktoré sa vykonávajú na osobných údajoch“) a v dôsledku toho sa na poskytovanie uplatňuje kapitola II smernice („Všeobecné nariadenia týkajúce sa zákonnosti spracovania osobných údajov“). Význam článku 25 smernice v tejto súvislosti je poskytnúť dodatočnú ochranu v prípade poskytnutia tretej krajine, pretože od okamihu poskytnutia už údaje nepatria do právomoci členského štátu.
SK Úradný vestník Európskej únie C 331/8

Oznámenie francúzskej vlády týkajúce sa smernice Európskeho parlamentu a Rady 94/22/ES z 30. mája 1994 o podmienkach udeľovania a používania povolení na vyhľadávanie, prieskum a ťažbu uhľovodíkov (1)

(Stanovisko k žiadosti o rozšírenie výlučného povolenia na vyhľadávanie tekutých alebo plynných uhľovodíkov nazývané „povolenie Lavignolle“)

(2005/C 331/04)

(Text s významom pre EHP)

Žiadosťou z 2. augusta 2005 spoločnosť Marex Petroleum Corporation (dba Marex, Inc.) so sídlom na 11711 Memorial Drive, Suite 258, Texas 77024 Houston (USA) a spoločnosť Etablissements Maurel & Prom so sídlom na 12, rue Volney, F-75002 Paríž požiadali o rozšírenie výlučného povolenia na výskum tekutých alebo plynných uhľovodíkov nazývaného „povolenie Lavignolle“ na území s rozlohou približne 71 kilometrov štvorcových, ktoré sa týka časti departementu Gironde.

Obvod tohto rozšírenia je tvorený oblúkmi poludníkov a rovnobežiek postupne spájajúcich uvedené vrcholy definované geografickými súradnicami, pričom východiskový je Parížsky poludník.

Vrcholy Zemepisná dĺžka Zemepisná šírka A 3,70 stupňa V 49,60 stupňa S B 3,60 stupňa V 49,60 stupňa S C 3,60 stupňa V 49,50 stupňa S D 3,70 stupňa V 49,50 stupňa S

Podávanie žiadostí.

Žiadatelia, ktorí podali počiatočnú žiadosť a konkurenčné žiadosti, musia spĺňať podmienky potrebné na udelenie oprávnenia, ktoré sa stanovujú v článkoch 3, 4 a 5 zmeneného a doplneného dekrétu 95-427 z 19. apríla 1995 o oprávneniach na ťažbu.

Spoločnosti, ktoré majú záujem o toto povolenie, môžu v časovej lehote deväťdesiat dní po uverejnení tohto stanoviska predložiť konkurenčnú žiadosť podľa podmienok uvedených v „Stanovisku o získaní ťažobných oprávnení na ťažbu uhľovodíkov vo Francúzsku“, uverejnenom v Úradnom vestníku Európskych spoločenstiev C 374 z 30. decembra 1994 na strane 11 a stanovených zmeneným a doplneným dekrétom 95-427 z 19. apríla 1995 o ťažobných oprávneniach (Úradný vestník Francúzskej republiky z 22. apríla 1995).

Konkurenčné žiadosti treba poslať na ministerstvo, ktoré spravuje bane, na nižšie uvedenú adresu. Rozhodnutia o počiatočnej žiadosti a o konkurenčných žiadostiach sa uskutočnia v lehote dvoch rokov odo dňa prijatia počiatočnej žiadosti francúzskymi orgánmi, čiže najneskôr do 4. augusta 2007.

Podmienky a požiadavky týkajúce sa výkonu činnosti a jej ukončenia.

Zainteresované spoločnosti sa odkazujú na články 79 a 79.1 ťažobného kódexu a na zmenený a doplnený dekrét č. 95-696 z 9. mája 1995 o začatí ťažobných prác a o ťažobnej politike (úradný vestník Francúzskej republiky z 11. mája 1995).

Doplňujúce informácie sú k dispozícii na Ministerstve hospodárstva, financií a priemyslu (generálne riaditeľstvo pre energiu a suroviny, riaditeľstvo energetických zdrojov a nerastov, kancelária pre banskú legislatívu) 61, boulevard Vincent-Auriol, Télédoc 133, F-75703 Paríž Cedex 13, [telefón: (33-1) 44 97 23 02, fax: (33-1) 44 97 05 70].

Regulačné a právne ustanovenia uvedené vyššie je možné nájsť na internetovej stránke http://www.legifrance.gouv.fr

(1) Ú. v. ES L 164, 30.6.1994, s. 3.
SK Úradný vestník Európskej únie C 321/2

Záverečná správa vyšetrovateĽa v prípade COMP/M. 2139 — Bombardier/Adtranz

(podľa článkov 15 a 16 rozhodnutia Komisie (2001/462/ES, ESUO) z 23. mája 2001 o pôsobnosti vyšetrovateľov v niektorých konaniach vo veci hospodárskej súťaže – Ú. v. ES L 162, 19.6.2001, s. 21)

(2005/C 321/02)

(Text s významom pre EHP)

Dňa 3. apríla 2001 Európska komisia vyhlásila koncentráciu, na základe ktorej spoločnosť Bombardier získala v zmysle článku 3 ods. 1 písm. b) nariadenia Rady č. 4046/89 výhradnú kontrolu nad podnikom DaimlerChrysler Rail Systems (Adtranz), za zlučiteľnú so spoločným trhom a s fungovaním Dohody o EHP. Uvedené vyhlásenie o zlučiteľnosti podliehalo dosiahnutiu súladu s niekoľkými podmienkami a záväzkami.

Jedna z podmienok sa týkala rakúskej spoločnosti Elin EBG Traction („ETR“), dcérskej spoločnosti podniku VA Tech AG, ktorá je dodávateľom technológií pohonov, medzi iným, pre regionálne vlaky a električky/ľahké koľajové vozidlá. Po tom, ako sa štrukturálne prepojenie spoločností ETR a Bombardier malo prerušiť, aby sa navrhovaná fúzia stala zlučiteľnou so spoločným trhom, bolo treba pre spoločnosť ETR zaistiť určitý objem prác, ktoré by jej pomohli ekonomicky prežiť. Preto mala spoločnosť Bombardier uzatvoriť s ETR spoločnú rozvojovú dohodu o spolupráci medzi týmito dvoma spoločnosťami platnú do roku 2006 vzťahujúcu sa na električku „CityRunner Type Linz“, pre ktorú spoločnosť ETR dodáva elektrické pohony.

Dôvody tohto záväzku pravdepodobne čoskoro pominú: spoločnosť Siemens navrhla akvizíciu, ktorou by získala výhradnú kontrolu nad VA Tech, a teda aj kontrolu nad ETR. Takže sa očakáva zmena finančnej štruktúry ETR a táto spoločnosť v danom prípade už nepotrebuje zabezpečené objednávky od spoločnosti Bombardier, aby ekonomicky prežila. Následne už nie je potrebná podmienka, aby spoločnosť Bombardier odoberala od spoločnosti ETR elektrický pohon pre električku CityRunner Type Linz, ak spoločnosť Siemens získa nad ETR výhradnú kontrolu.

Ak rozhodnutie o vyrovnaní v prípade COMP/M.3653 Siemens/VA Tech nadobudne účinnosť a uskutoční sa navrhovaná akvizícia, ktorou spoločnosť Siemens získa výhradnú kontrolu nad VA Tech, ako sa schvaľuje v uvedenom rozhodnutí, v aktuálnom návrhu rozhodnutia sa navrhne zrušiť uvedený záväzok spoločnosti Bombardier podľa článku 8 ods. 5 nariadenia Rady (ES) č. 4046/2004.

Keďže navrhované rozhodnutie len zbavuje spoločnosť Bombardier záväzku a za predpokladu, že sa spoločnosť Siemens vo svojom liste zo 16. júna 2005 explicitne vzdá všetkých práv, ktoré by mohli vyplynúť z tohto záväzku, prípad si nevyžaduje žiadne osobitné pripomienky, pokiaľ ide o právo na vypočutie.
70.

Pokiaľ ide o samotné ustanovenie článku 10, vzťah medzi primeranosťou bezpečnostných opatrení a nákladmi by sa mal vyjasniť v znení ustanovenia. Návrh by mal okrem toho poskytnúť minimálne normy pre bezpečnostné opatrenia, ktoré by poskytovatelia zaviedli, aby mali nárok na náhradu zo strany členského štátu. Podľa EDÚOÚ sa určenie týchto noriem nemôže plne ponechať na členské štáty. To by mohlo prejudikovať úroveň zosúlaďovania, ktorú smernica predpokladá. Okrem toho by sa malo vziať do úvahy, že finančné dôsledky náhrad znášajú členské štáty.
3.

Poradný výbor súhlasí s Komisiou, že na účely posúdenia tejto transakcie sú príslušnými geografickými trhmi: a) trhom v oblasti veľkoobchodnej dodávky elektrickej energie je čo do rozsahu portugalský trh a zostane takým v časovom rámci posudzovanom na účely tohto rozhodnutia, najmä vzhľadom na rôzne konkurenčné podmienky medzi oboma krajinami Iberského polostrova, ktoré v súčasnosti existujú a pravdepodobne pretrvajú v dohľadnej budúcnosti; b) trhmi v oblasti maloobchodnej dodávky elektrickej energie sú čo do rozsahu portugalské trhy; c) geografický trh so službami v oblasti kompenzácie elektrickej energie a pomocných služieb zostane vnútroštátnym trhom; d) pokiaľ ide o uvedené trhy s plynom, všetky trhy, okrem trhu na dodávku plynu malým zákazníkom, sú čo do rozsahu vnútroštátnymi, zatiaľ čo presný geografický rozsah trhu v oblasti dodávok malým zákazníkom, v prípade ktorého možno očakávať, že sa v krátkom čase po otvorení trhu konkurencii stane vnútroštátnym trhom, ale ktorý už nie je viac vnútroštátnym trhom, môže ostať otvorený.
8.

Poradný výbor súhlasí s Komisiou, že navrhovaná koncentrácia značne nenaruší účinnú hospodársku súťaž na spoločnom trhu alebo jeho podstatnej časti, predovšetkým vytváraním alebo posilňovaním dominantného postavenia a) na trhu pre rotačnú hĺbkotlač časopisov v Nemecku; b) na trhu pre rotačnú hĺbkotlač katalógov v Nemecku plus susedných krajinách (Francúzsku, Belgicku, Holandsku, Luxembursku, Švajčiarsku, Rakúsku, Českej republike, Poľsku a Dánsku), ako aj v Taliansku a na Slovensku; c) na trhu pre rotačnú hĺbkotlač reklám v Nemecku plus susedných krajinách (Francúzsku, Belgicku, Holandsku, Luxembursku, Švajčiarsku, Rakúsku, Českej republike, Poľsku a Dánsku), ako aj v Taliansku a na Slovensku. Menšina členských štátov nesúhlasí s bodom 8 a).
101.

Po tretie, obmedzenie rozsahu pôsobnosti týchto pravidiel na vymieňané údaje by znamenalo – s ohľadom na údaje spracúvané iba v rámci jednej krajiny – že by neexistovali žiadne záruky: osobné údaje by sa paradoxne mohli odosielať do tretích krajín – bez ohľadu na akúkoľvek primeranú ochranu osobných údajov – oveľa ľahšie ako do iných členských štátov. Takto by mohla vzniknúť možnosť „prania informácií“. Príslušné orgány členských štátov by mohli obchádzať prísne normy ochrany údajov tým, že by odosielali údaje do tretích krajín alebo medzinárodných organizácií, kde by k nim mohol mať prístup príslušný orgán iného členského štátu alebo by sa dokonca mohli poslať späť takémuto orgánu.